***RESOLUCIÓ de la directora general de Personal Docent, per la qual es convoca la constitució de borses de treball extraordinàries per atendre substitucions i vacants en centres docents públics dependents de la Conselleria d'Educació, Cultura i Esport.***

D’acord amb el que es preveu a la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat, i a la Resolució de 18 de juny de 2012, de la Subdirecció General de Personal Docent, sobre provisió de llocs de treball en règim d'interinitat en els ensenyaments de formació professional inicial, els ensenyaments artístics i ensenyaments d'idiomes, amb la finalitat de proveir els llocs de treball que es generen en centres dependents de la Conselleria d'Educació, Cultura i Esport, es convoca la constitució de borses extraordinàries de treball per al cos de professors d'Ensenyament Secundari per a les següents especialitats:

204 – LLENGUA I LITERATURA CASTELLANA

218 – ORIENTACIÓ EDUCATIVA

219 – TECNOLOGIA

254 – INFORMÀTICA

256 – LLENGUA I LITERATURA VALENCIANA

265 – ORGANITZACIÓ I GESTIÓ COMERCIAL

6B5 – HISTÒRIA DE LA MÚSICA

El procediment es realitzarà d'acord amb les següents bases:

**Primera. Requisits dels integrants de les bosses.**

Per a formar part de les bosses cal el compliment dels requisits generals i específics contemplats en aquesta convocatòria.

**1.1. Requisits generals**

a) Tindre la nacionalitat espanyola o ser nacional d'algun dels altres estats membres de la Unió Europea o nacional d'algun estat al qual siguen d'aplicació els tractats internacionals subscrits per la Unió Europea i ratificats per Espanya, en els quals siguen d'aplicació la lliure circulació de treballadors i treballadores i la norma que es dicte per a la seua incorporació a l'ordenament jurídic espanyol.

Així mateix, podran participar el cònjuge, les descendents i els descendents del cònjuge, tant de les persones amb nacionalitat espanyola com de nacionals dels estats membres de la Unió Europea o dels Estats en els quals, en virtut de tractats internacionals subscrits per la Unió Europea i ratificats per l'Estat Espanyol, siga aplicable la lliure circulació de persones treballadores quan així ho preveja el corresponent tractat, siga quina siga la seua nacionalitat, sempre que els cònjuges no estiguen separats de dret, i que els descendents, siguen menors de vint-i-un anys o majors d'aquesta edat però que visquen a càrrec dels seus progenitors.

b) Les persones aspirants que no posseïsquen nacionalitat espanyola i que el coneixement del castellà no es deduïsca del seu origen, hauran d'acreditar un coneixement adequat d'aquesta llengua en els termes que es descriuen a l'annex I.

c) Tindre complits els setze anys i no haver aconseguit l'edat establida, amb caràcter general, per a la jubilació.

d) Posseir la capacitat funcional per al desenvolupament de les tasques habituals del respectiu cos docent, i no patir malaltia ni limitació física o psíquica incompatible amb el desenvolupament de les funcions corresponents al cos i a l'especialitat a la qual s'opte.

e) No haver sigut separat o separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala del funcionariat, o per a exercir funcions similars a les que exercien en el cas del personal laboral, en el qual haguera sigut separat o inhabilitat. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmés o sotmesa a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.

f) No ser personal funcionari de carrera, en pràctiques o estar pendent del corresponent nomenament del mateix cos al qual es pretenga ingressar.

g) No haver sigut condemnat o condemnada per sentència ferma per algun delicte contra la llibertat i identitat sexual, d'acord amb l'exigit a l'article 13.5 de la Llei orgànica 1/1996, de 15 de gener, de protecció jurídica del menor, de modificació del Codi Civil i de la Llei d'Enjudiciament Civil.

**1.2. Requisits específics**

a) Posseir alguna de les titulacions específiques que per a cada cos i especialitat docent es detallen a l'annex II, o bé complir els requisits per a la seua obtenció en la data de finalització del termini de presentació de sol·licituds de participació. L'acreditació del requisit es realitzarà aportant la documentació que sobre aquest tema s'esmenta a l'annex III.

En el cas d'estudis d'educació superior realitzats a l'estranger, les persones aspirants a ocupar llocs en règim d'interinitat hauran d'estar en possessió del certificat d'equivalència a titulació i a nivell acadèmic universitari oficial o el certificat d'homologació de la seua titulació, d’acord amb el Reial decret 889/2022, de 18 d'octubre o amb el Reial decret 967/2014, de 21 de novembre, o el certificat corresponent obtingut mitjançant el procediment equivalent regulat en normatives anteriors.

b) Estar en possessió, a la data de finalització del termini de presentació de sol·licituds, de la formació pedagògica i didàctica a la qual es refereix l'article 100.2 de la Llei orgànica 2/2006, de 3 de maig, d'Educació, modificada per la Llei orgànica 3/2020, de 29 de desembre, en els termes que es descriuen a l'annex IV d’aquesta convocatòria.

D’acord amb el que s'estableix en la disposició transitòria única del Reglament d'ingrés, accessos i adquisició de noves especialitats en els cossos docents, aprovat pel Reial decret 276/2007 de 23 de febrer, en tant no es regule per a cada ensenyament la formació pedagògica i didàctica establida en l'article 100.2 de la citada Llei orgànica, queda diferida, en aquesta convocatòria, l'exigència d'aquesta formació a les persones participants per a l'especialitat d'Història de la música del cos de professors de Música i Arts Escèniques.

c)Estar en possessió,a la data de finalització del termini de presentació de sol·licituds,del certificat de nivell C1 de coneixements de valencià de la JQCV o equivalent, d'acord amb la normativa vigent, que haurà d'acreditar-se conforme al que s'estableix a l'Ordre 3/2020, de 6 de febrer, de la Conselleria d'Educació, Cultura i Esport, per la qual es determina la competència lingüística necessària per a l'accés i l'exercici de la funció docent en el sistema educatiu valencià i la seua correcció d'errors, així com l'ORDRE 4/2021, de 4 de febrer, del Conseller d'Educació, Cultura i Esport, per la qual es modifica l'Ordre 3/2020, de 6 de febrer.

Els certificats presentats per a acreditar el coneixement adequat del valencià han d'estar registrats, obligatòriament, en el Servei d'Acreditació i Assessorament de la Direcció General de Política Lingüística i Gestió del Multilingüisme.

**Segona.-Presentació de sol·licituds.**

Les persones que desitgen participar en aquesta convocatòria hauran d'emplenar el model oficial de sol·licitud de l'annex V, que estarà disponible en la seu electrònica de la Generalitat Valenciana <<https://sede.gva.es>> i en la pàgina web de la Conselleria d'Educació, Cultura i Esport <<http://www.ceice.gva.es/es/web/rrhh-educacion/bolsas>>.

Les sol·licituds hauran d'emplenar-se seguint les instruccions que s'indiquen, i serà necessari identificar-se per qualsevol dels sistemes d'identificació o signatura electrònica admesos en la pròpia seu electrònica. La Conselleria podrà consultar per mitjans telemàtics les dades d'identitat i de la titulació al·legada per la persona sol·licitant.

La presentació electrònica de la sol·licitud implicarà següents passos:

1. Cumplimentació i inscripció en línia del model oficial de sol·licitud.
2. Autorització per a la consulta dels requisits específics de titulació i de formació pedagògica i didàctica o, en defecte d'això, declaració responsable del compliment d'aquests.
3. Presentació de la documentació acreditativa del compliment dels requisits generals i específics d’acord amb l'annex III.
4. Presentació de la documentació acreditativa dels mèrits al·legats segons l'annex VI.
5. Presentació del full d’autobaremació degudament emplenat conforme a l'annex VII.
6. Registre electrònic de la sol·licitud.

La sol·licitud es considerarà presentada i registrada davant l'administració en el moment en què s'haja completat tot el procés telemàtic. No seran admeses i, conseqüentment, quedaran excloses del procediment aquelles persones que, no hagen registrat la sol·licitud electrònicament. Les persones aspirants hauran de guardar el justificant de registre generat, si escau, com a confirmació de la presentació telemàtica.

Aquelles sol·licituds emplenades o registrades per altres mitjans diferents a la via telemàtica es consideraran no presentades en termini.

No podrà presentar-se més d'una sol·licitud, llevat que s'opte a més d'una bossa. En aquest cas, s'hauran de presentar tantes sol·licituds com nombre de bosses a les quals s'opte. Si es presenta més d'una sol·licitud per bossa, únicament serà vàlida l'última presentada.

La sol·licitud s'emplenarà d'acord amb les instruccions que figuren en la plataforma electrònica i en les bases de la present resolució.

El personal participant es responsabilitzarà de la veracitat dels documents que presente.

Qualsevol dada omesa o consignada erròniament per la persona interessada no podrà ser invocada per aquesta a l'efecte de futures reclamacions, ni es podran considerar lesionats els seus interessos i drets per aquest motiu.

L'Administració podrà requerir les persones interessades en qualsevol moment perquè justifiquen els mèrits sobre els quals es plantegen dubtes o reclamacions.

Les persones aspirants que s'acullen a les situacions que es detallen a continuació hauran d'aportar la documentació justificativa d'aquesta situació tal com es detalla tot seguit:

– Les persones participants que desitgen ser tractades durant el procediment d'accés amb la identitat que figura en la seua targeta de reconeixement del dret a la identitat i a l'expressió de gènere, d'acord amb la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, hauran d'aportar, en el tràmit telemàtic, còpia de la targeta expedida pels òrgans competents.

– Les persones participants víctimes d'actes de violència de gènere que desitgen ser tractades durant el procés selectiu amb una identitat fictícia per a protegir la seua intimitat, d'acord amb l'article 63 de la Llei orgànica 1/2004, de 28 de desembre, de Mesures de Protecció Integral contra la Violència de Gènere, hauran d'aportar, en el tràmit telemàtic, algun dels mitjans de prova previstos en l'article 9.1 o 9.2 de la Llei 7/2012, de 23 de desembre, de la Generalitat, integral contra la violència sobre la dona en l'àmbit de la Comunitat Valenciana.

**Tercera. Termini de presentació de sol·licituds**

El termini de presentació de sol·licituds serà de **10 dies hàbils** comptats a partir de l'endemà de la publicació d'aquesta convocatòria a la pàgina web de la Conselleria d’Educació, Cultura i Esport. <<http://www.ceice.gva.es/va/web/rrhh-educacion/bolsas>>.

**Quarta.- Resolució del procediment**

Una vegada conclòs el termini de presentació de sol·licituds, després de la comprovació del compliment dels requisits de participació, es procedirà a avaluar els mèrits al·legats per les persones participants d'acord amb el barem de mèrits que apareix a l'annex VI, i considerant sempre els referits a la data de finalització de presentació de sol·licituds. Qualsevol documentació relativa a mèrits aportada fora de termini no serà tinguda en compte en la baremació.

Finalitzada la baremació, la Direcció General de Personal Docent farà pública la relació provisional de persones admeses i excloses en el procediment de constitució de bosses extraordinàries, amb indicació, en el seu cas, de les causes d'exclusió. Aquesta publicació s'efectuarà a la pàgina web de la Conselleria d'Educació, Cultura i Esport <[http://www.ceice.gva.es](http://www.ceice.gva.es/)>.

En aquest llistat hauran de constar els cognoms, el nom, els dígits que en el format del DNI ocupen les posicions quarta, cinquena, sisena i setena o, en el seu cas, document acreditatiu de la identitat de les persones estrangeres residents en territori espanyol d'acord amb la disposició addicional 7a de la Llei orgànica 3/2018, de 5 de desembre, de protecció de dades personals i garantia dels drets digitals, així com, en el seu cas, la causa d'exclusió.

Les persones excloses i aquelles admeses que hagen d'esmenar o aclarir algun mèrit disposaran d'un termini de **cinc dies hàbils**, comptats a partir de l’endemà de la publicació de les llistes provisionals, per a poder realitzar les al·legacions que estimen oportunes i, en el seu cas, justificar el que estimen pertinent. No podrà invocar-se cap mèrit que no haja sigut al·legat en la sol·licitud d'inscripció.

Les reclamacions i correccions d'errors es presentaran per via telemàtica a la seu electrònica de la Generalitat Valenciana <[https://sede.gva.es](https://sede.gva.es/es/)> o mitjançant la pàgina web de la Conselleria d'Educació, Cultura i Esport <<http://www.ceice.gva.es/es/web/rrhh-educacion/bolsas>>. En el cas que la persona interessada no esmene el defecte que haja motivat la seua exclusió en el termini indicat, es considerarà que desisteix de la seua sol·licitud, d’acord amb el que disposa l'article 68 de la Llei 39/2015, d'1 d'octubre, del Procediment Administratiu Comú de les Administracions Públiques.

Transcorregut aquest termini i una vegada examinades les al·legacions presentades, la Direcció General de Personal Docent publicarà la relació definitiva de persones admeses i excloses en el procediment de constitució de borses extraordinàries, i declarà desestimades les al·legacions no recollides en aquesta. Aquest llistat es publicarà a la pàgina web de la Conselleria d'Educació, Cultura i Esport <[http://www.ceice.gva.es](http://www.ceice.gva.es/)>; d'aquesta manera s'entendrà efectuat el tràmit de notificació de la resolució de les al·legacions.

No obstant l'anterior, en el cas que es detecten errors, tant en els requisits exigits com en la baremació dels mèrits, aquests podran ser corregits en qualsevol moment del procediment.

El fet de figurar en la relació de persones admeses no pressuposa que es reconega la possessió de tots els requisits exigits per a l'ocupació dels llocs oferits en els procediments d'adjudicació en règim d'interinitat que puguen convocar-se.

**Quinta.- Autorització per al tractament de dades de caràcter personal.**

El desenvolupament del procediment convocat mitjançant aquesta resolució comporta el tractament de dades de caràcter personal de les persones sol·licitants o dels seus representants, en el marc del que es disposa al Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i a la Llei orgànica 3/2018, de 5 de desembre, de Protecció de Dades Personals i garantia dels drets digitals, tractament que es realitza en els següents termes:

a) Responsable del tractament: Conselleria d'Educació, Cultura i Esport.

b) Categoria i origen de les dades a tractar: dades personals identificatives, de contacte, acadèmiques i professionals i de qualsevol altra naturalesa que siguen recollides tant a través de formularis i de la documentació que s'acompanye, com mitjançant consulta a Plataformes Autonòmiques d'Interoperabilitat (d'ara en avant, PAI) o a altres administracions públiques.

c) Finalitats del tractament i base jurídica: amb base jurídica en el compliment d'una missió realitzada en interés públic, l'exercici de poders públics i en el compliment de les obligacions legals (articles 6.1 e) i 6.1 c) del RGPD) i segons el que es preveu en aquesta convocatòria i la normativa d'aplicació, inclosa la que regula el tràmit electrònic, les dades personals es tractaran per a tramitar i resoldre el procediment de lliure designació objecte d’aquesta convocatòria.

No obstant això, es podrà procedir, d'ofici o a instàncies de la persona interessada, a anonimitzar les dades d'aquelles persones que es troben en una situació de protecció especial que puga veure's agreujada amb la publicació de les seues dades personals, en particular quan es tracte de víctimes de violència de gènere o altres formes de violència contra la dona.

d) Destinataris de les dades: no està prevista la cessió de dades a tercers.

e) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud de participació. La falta de comunicació d'aquestes dades a la Conselleria comportarà les conseqüències previstes per l'ordenament jurídic.

f) Termini de conservació de dades: les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per a complir les obligacions i responsabilitats legals, i seran suprimides d'acord amb el que es preveu en la normativa d'arxius i documentació.

g) Drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:

* Tràmit electrònic accessible en el següent enllaç o en la URL:

<<https://www.gva.es/va/inicio/procedimientos?id_proc=19970>>.

* Enviant la petició a qualsevol de les següents adreces:
  + Postal: Avinguda de Campanar, 32. 46015, València.
  + Electrònica: <[protecciodedadeseducacio@gva.es](mailto:protecciodedadeseducacio@gva.es)>
* De manera presencial a través del registre.

L'exercici dels drets requereix la identificació inequívoca de la persona interessada o de la persona que la represente.

h) Dret a reclamar: la persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça <[https://www.aepd.es](https://www.aepd.es/)>, si considera no atesos els seus drets o vulnerat el tractament de les seues dades personals. Prèviament pot contactar amb la persona delegada de Protecció de Dades de la Generalitat a través de <[dpd@gva.es](mailto:dpd@gva.es)> o dirigint-se a Passeig Albereda, 16 - 46010 València.

**Sisena.- Recursos**

Aquesta resolució posa fi a la via administrativa i contra aquesta cal interposar recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir

de l'endemà de la seua publicació, d’acord amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.

De no recórrer en reposició i conforme al que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el Jutjat contenciós administratiu de València, en el termini de dos mesos a comptar des de l'endemà de la publicació d'aquesta resolució.

Els emplaçaments en els recursos contenciosos administratius que se substancien contra aquesta resolució es realitzaran mitjançant la inserció del corresponent edicte en el Diari Oficial de la Generalitat Valenciana

La directora general de Personal Docent

**ANNEX I**

**ACREDITACIÓ DEL CASTELLÀ PER A ASPIRANTS**

**QUE NO POSSEÏSQUEN LA NACIONALITAT ESPANYOLA**

Per acreditar el coneixement del castellà, la persona aspirant ha d’estar en possessió d'algun dels següents documents:

* Diploma d'Espanyol com a Llengua Estrangera (nivell B2, C1 o C2), establit per Reial decret 1137/2002, de 31 d'octubre (BOE de 8 de novembre).
* Certificat de Nivell Avançat o d'Aptitud d'Espanyol per a estrangers expedits per les Escoles Oficials d'Idiomes.
* Títol de Llicenciat en Filologia Hispànica o Romànica.
* Certificat acadèmic on conste que s'han realitzat a l'Estat Espanyol tots els estudis conduents a la titulació al·legada per a l'ingrés en el cos al qual s'opta.
* Haver obtingut qualificació d'apte en la prova corresponent a les oposicions convocades a partir del 2002.

**ANNEX II**

**REQUISITS ESPECÍFICS DE TITULACIÓ PER A CADA ESPECIALITAT**

**204- LLENGUA I LITERATURA CASTELLANA**

|  |  |
| --- | --- |
| Llicenciatura | Filologia Hispànica |
| Filologia Romànica |
| Lingüística i cursar Llengua Espanyola i Literatura Espanyola |
| Teoria de la Literatura i Literatura Comparada i cursar Llengua Espanyola i Literatura Espanyola |
| Grau en: | Ciències del Llenguatge i Estudis Literaris: Menció Hispàniques |
| Espanyol: Estudis Lingüístics i Literaris |
| Espanyol: Llengua i Literatura |
| Espanyol: Llengua i Literatures |
| Estudis Clàssics i Romànics: Maior en Estudis Romànics amb Minor en Espanyol/Hispàniques |
| Estudis de Català i Espanyol |
| Estudis d'Espanyol i de Clàssiques |
| Estudis d'Espanyol i Xinés: Llengua, Literatura i Cultura |
| Estudis de Francés i Espanyol |
| Estudis de Gallec i Espanyol: itinerari Llengua i Literatura Espanyola / Literatura Gallega i Espanyola |
| Estudis d'Anglés i Espanyol |
| Estudis Hispànics |
| Estudis Hispànics: Llengua i Literatura |
| Estudis Hispànics: Llengua Espanyola i les seues Literatures |
| Filologia Aplicada Gallega i Espanyola: Menció/Especialitat Espanyol o Hispàniques |
| Filologia Hispànica |
| Filologia Romànica |
| Llengua i Literatura Espanyola |
| Llengua i Literatura Espanyoles |
| Llengua i Literatura Hispànica |
| Llengua i Literatura Hispàniques |
| Llengua Espanyola i la seua Literatura |
| Llengua Espanyola i les seues Literatures |
| Llengua Espanyola i Literatures Hispàniques |
| Llengües Modernes: itinerari principal (A) / *Maior* en Espanyol / Llengua i Literatura Espanyoles / Hispàniques |
| Llengües Modernes i les seues Literatures: itinerari principal (A) / *Maior* en Espanyol / Llengua i Literatura Espanyoles / Hispàniques |
| Llengües Modernes, Cultura i Comunicació: itinerari primera llengua moderna Espanyol |
| Llengües Romàniques i les seues Literatures: Itinerari Espanyol/Hispàniques |
| Llengües, Literatures i Cultures Romàniques |
| Literatures Comparades |

**218 - ORIENTACIÓ EDUCATIVA**

|  |  |
| --- | --- |
| Llicenciatura: | Pedagogia |
| Psicologia |
| Psicopedagogia |
| Grau en: | Pedagogia |
| Psicologia |

**219 - TECNOLOGIA**

|  |  |
| --- | --- |
| Arquitectura: | Arquitectura |
| Enginyeria: | Enginyeries, totes les titulacions |
| Llicenciatura: | Física |
| Màquines Navals |
| Marina Civil |
| Nàutica i Transport Marítim |
| Química |
| Radioelectrònica Naval |
| Arquitectura tècnica: | Arquitectura Tècnica |
| Enginyeria tècnica: | Enginyeries tècniques, totes les titulacions |
| Diplomatura: | Màquines Navals |
| Navegació Marítima |
| Radioelectrònica Naval |
| Grau en: | Arquitectura |
| Arquitectura Naval |
| Arquitectura Naval i Enginyeria de Sistemes Marins |
| Arquitectura Naval i Enginyeria Marítima |
| Arquitectura Tècnica |
| Arquitectura Tècnica i Edificació |
| Ciència i Tecnologia de l'Edificació. |
| Ciència i Tecnologia d'Edificació. |
| Ciències i Tecnologies de l'Edificació. |
| Ciències i Tecnologies de Telecomunicació |
| Creació i Desenvolupament de Videojocs |
| Desenvolupament de Videojocs |
| Disseny de Productes Interactius |
| Dissenye Industrial i Desenvolupament de Producte/s |
| Disseny i Desenvolupament de Videojocs |
| Disseny i Producció de Videojocs |
| Edificació |
| Enginyeria, totes les titulacions |
| Estudis de l'Arquitectura. |
| Estudis d'Arquitectura. |
| Estudis en Arquitectura |
| Física |
| Física Computacional |
| Fonaments de l'Arquitectura |
| Fonaments d'Arquitectura |
| Fonaments d'Arquitectura i Urbanisme |
| Informàtica i Serveis |
| Marina |
| Màquines Navals |
| Nanociència i Nanotecnologia |
| Nàutica i Transport Marítim |
| Química |
| Robòtica |
| Tecnologia de l'Enginyeria Civil |
| Tecnologies de Telecomunicació |
| Tecnologies Marines |
| Tecnologies per a la Societat de la Informació |

**254 – INFORMÀTICA**

|  |  |
| --- | --- |
| Enginyeria: | Informàtica |
| Telecomunicació |
| Llicenciatura: | Informàtica |
| Enginyeria tècnica: | Informàtica de Sistemes |
| Informàtica de Gestió |
| Telecomunicació, especialitat en Telemàtica |
| Grau en: | Ciència i Enginyeria de Dades |
| Ciències i Tecnologies de Telecomunicació |
| Computació i Intel·ligència Artificial |
| Desenvolupament d'Aplicacions 3D Interactives i Videojocs |
| Desenvolupament de Videojocs |
| Disseny i Desenvolupament de Videojocs |
| Informàtica i Serveis |
| Enginyeria de Computadors |
| Enginyeria de les Tecnologies de Telecomunicació |
| Enginyeria de Xarxes de Telecomunicació |
| Enginyeria de Sistemes Audiovisuals de Telecomunicació |
| Enginyeria en Sistemes Audiovisuals i Multimèdia |
| Enginyeria de/en Sistemes d'Informació. |
| Enginyeria de Sistemes de Telecomunicació |
| Enginyeria de Sistemes TIC |
| Enginyeria de *Programari* |
| Enginyeria de So i Imatge en Telecomunicació |
| Enginyeria de Tecnologies de Telecomunicació |
| Enginyeria de Tecnologies Específiques de Telecomunicació |
| Enginyeria de Tecnologies i Serveis de Telecomunicació |
| Enginyeria Electrònica de Comunicacions |
| Enginyeria Electrònica de Telecomunicació |
| Enginyeria en Informàtica |
| Enginyeria en Informàtica de Sistemes |
| Enginyeria en Sistemes de Telecomunicació |
| Enginyeria en Tecnologia de Telecomunicació |
| Enginyeria en Tecnologies de la Informació |
| Enginyeria en Tecnologies de la Telecomunicació |
| Enginyeria en Tecnologies i Serveis de Telecomunicació |
| Enginyeria Informàtica |
| Enginyeria Informàtica |
| Enginyeria Informàtica - Tecnologies Informàtiques |
| Enginyeria Informàtica de Gestió i Sistemes d'Informació. |
| Enginyeria Informàtica de Serveis i Aplicacions |
| Enginyeria Informàtica de Sistemes |
| Enginyeria Informàtica de/del *Programari* |
| Enginyeria Informàtica en Computació |
| Enginyeria Informàtica en Enginyeria de Computadors |
| Enginyeria Informàtica en Enginyeria del Programari |
| Enginyeria Informàtica en Sistemes d'Informació. |
| Enginyeria Informàtica en Tecnologies de la Informació |
| Enginyeria Informàtica i Tecnologies Virtuals |
| Enginyeria Multimèdia |
| Enginyeria Robòtica |
| Enginyeria Robòtica *Programari* |
| Enginyeria Telemàtica |
| Enginyeria Telemàtica en Telecomunicació |
| Enginyeria i Sistemes de Dades |
| Intel·ligència Artificial |
| Intel·ligència Robòtica |
| Matemàtica Computacional |
| Matemàtica Computacional i Analítica de Dades |
| Matemàtiques i Informàtica |
| Multimèdia |
| Multimèdia. Aplicacions i videojocs |
| Sistemes d'Informació |
| Tecnologia Digital i Multimèdia |
| Tecnologies de Telecomunicació |
| Tecnologies Interactives |
| Tecnologies per a la Societat de la Informació |

**256 – LLENGUA I LITERATURA VALENCIANA**

|  |  |
| --- | --- |
| Llicenciatura: | Filologia Catalana |
| Filologia Eslava (Menció Filologia Catalana) |
| Filologia Hispànica (Filologia Catalana) |
| Filologia Hispànica (Filologia Valenciana) |
| Filologia Hispànica, secció Lingüística Valenciana |
| Filosofia i Lletres (Filologia Hispànica-Catalana) |
| Filosofia i Lletres (Filologia Romànica-Catalana) |
| Filosofia i Lletres (Filologia Valenciana [BOE 07/12/1995]) |
| Filosofia i Lletres (Menció Filologia Catalana) |
| Lingüística (Filologia Catalana) |
| Lingüística (Menció en Llengua i Literatura Catalanes) |
| Grau en: | Estudis Catalans i Occitans |
| Estudis de Català i de Clàssiques |
| Estudis de Francés i Català |
| Estudis d'Anglés i Català |
| Filologia Catalana |
| Filologia Catalana i Estudis Occitans |
| Filologia Catalana: Estudis de Literatura i Lingüística |
| Llengua i Literatura Catalana |
| Llengües Romàniques i les seues Literatures: Itinerari A Català |

**Perfils amb requisits específics**

|  |  |
| --- | --- |
| **Requisit de titulació** | **Requisit específic** |
| Grau en Llengües Modernes i les seues Literatures | **Un dels següents requisits:**  a) Menció específica en el pla d'estudis Filologia Catalana o en Llengua i Literatura Catalana de mínim 30 ECTS  b) Itinerari A/B regulat en el pla d'estudis, especialitzat en Filologia Catalana o en Llengua i Literatura Catalana de mínim 30 ECTS  c) Màster oficial específic en l'àmbit de llengua i literatura catalana:  *- Màster Universitari en De l'Oral a l'Escrit: La llengua i la Literatura Catalanes des de la Perspectiva de l'Oralitat*  *- Màster Universitari en Estudis Avançats de Llengua i Literatura Catalanes*  *- Màster Universitari en Estudis Avançats i Aplicats en Llengua i Literatura Catalanes*  *- Màster Universitari en Estudis Catalans: Llengua i Literatura i les seues Aplicacions*  *- Màster Universitari en Estudis Catalans per la Universitat Oberta de Catalunya*  *- Màster Universitari en Estudis Superiors de Llengua, Literatura i Cultura Catalanes*  *- Màster Universitari en Llengua i Literatura Catalanes: Coneixement i Anàlisi Crítica del Patrimoni Immaterial per la Universitat de les Illes Balears*  *- Màster Universitari en Llengua i Literatures Catalanes: Oralitat i Escriptura* |
| Grau en Filologia Clàssica o equivalent |
| Grau en Estudis Hispànics: Llengua Espanyola i Literatura, Filologia Hispànica o equivalent |
| Grau en Estudis Anglesos o equivalent |
| Grau en Estudis Àrabs i Islàmics |
| Grau en Estudis Italians |
| Grau en Estudis Francesos i equivalent |
| Grau en Llengües Romàniques o equivalent |
| Llicenciatura en Filologia, totes les especialitats | Un dels següents requisits:  a) Menció específica regulada en el pla d'estudis de Filologia Catalana o en Llengua i Literatura Catalana.  b) Còmput de matèries optatives específiques de Filologia Catalana, Llengua Catalana i Literatura Catalana de mínim 50 crèdits de llicenciatura.  c) Màster oficial específic en l'àmbit de llengua i literatura catalana:  *- Màster Universitari en De l'Oral a l'Escrit: La llengua i la Literatura Catalanes des de la Perspectiva de l'Oralitat*  *- Màster Universitari en Estudis Avançats de Llengua i Literatura Catalanes*  *- Màster Universitari en Estudis Avançats i Aplicats en Llengua i Literatura Catalanes*  *- Màster Universitari en Estudis Catalans: Llengua i Literatura i les seues Aplicacions*  *- Màster Universitari en Estudis Catalans per la Universitat Oberta de Catalunya*  *- Màster Universitari en Estudis Superiors de Llengua, Literatura i Cultura Catalanes*  *- Màster Universitari en Llengua i Literatura Catalanes: Coneixement i Anàlisi Crítica del Patrimoni Immaterial per la Universitat de les Illes Balears*  *- Màster Universitari en Llengua i Literatures Catalanes: Oralitat i Escriptura* |

**265 – ORGANITZACIÓ I GESTIÓ COMERCIAL**

|  |  |
| --- | --- |
| Llicenciatura: | Administració i Direcció d'Empreses. |
| Ciències Actuarials i Financeres |
| Economia |
| Investigació i Tècniques de Mercat |
| Diplomatura: | Ciències Empresarials |
| Grau en: | Administració d'Empreses. |
| Administració d'Empreses i Gestió de la Innovació |
| Administració i Direcció d'Empreses. |
| Administració i Direcció d'Empreses / *Bachelor in Business Administration* |
| Administració i Direcció d'Empreses /*Business Administration and Management* |
| Administració i Direcció d'Empreses Tecnològiques |
| Anàlisi de Negocis |
| Anàlisi de Negocis / *Business Analytics* |
| Anàlisi Econòmica |
| Analítica de Dades Aplicada als Negocis / *Business Data Analytics* |
| Assistència de Direcció, *Management Assistance* |
| Ciències Econòmiques |
| Ciències Empresarials |
| Ciències Empresarials, *Management* |
| Comerç |
| Comerç i *Màrqueting* |
| Comerç Internacional |
| Consultoria i Gestió de la Informació |
| Comptabilitat i Finances |
| Creació, Administració i Direcció d'Empreses. |
| Desenvolupament, Gestió Comercial i Estratègies de Mercat |
| Direcció Comercial i *Màrqueting* |
| Direcció d'Empreses. |
| Direcció d'Empreses (BBA) |
| Direcció d'Empreses (BBA) / *Bachelor of Business Administration (BBA)* |
| Direcció d'Empreses en l'Àmbit Digital / *Digital Business* |
| Direcció d'Empreses Tecnològiques |
| Direcció i Administració d'Empreses. |
| Direcció i Creació d'Empreses. |
| Direcció i Gestió d'Empreses en l'Àmbit Digital |
| Direcció Financera i Comptabilitat |
| Direcció Internacional d'Empreses. |
| Direcció Internacional d'Empreses de Turisme i Oci |
| Economia |
| Economia Financera i Actuarial |
| Economia i Finances |
| Economia i Negocis Internacionals |
| Economia i Gestió |
| Emprenedoria i Gestió d'Empreses |
| Empresa Internacional |
| Empresa i Tecnologia |
| Empresa i Tecnologia / *Bachelor of Management and Technology* |
| Empreses i Activitats Turístiques |
| Estadística Empresarial |
| Estadística i Empresa |
| Estudis Internacionals d'Economia i Empresa/*International Business Economics* |
| Finances |
| Finances i Comptabilitat |
| Finances i Comptabilitat / *Bachelor in Finance and Accounting* |
| Finances i Assegurances |
| Finances, Banca i Assegurances |
| Fiscalitat i Administració Pública |
| Gestió Aeronàutica |
| Gestió Comercial i *Màrqueting* |
| Gestió d'Empreses. |
| Gestió d'Empreses en Comerç i Distribució |
| Gestió de Negocis |
| Gestió de Petites i mitjanes empreses |
| Gestió Economicofinancera |
| Gestió Econòmica i Financera |
| Gestió Empresarial Basada en l'Anàlisi De Dades (Business Analytics) |
| Gestió Informàtica Empresarial |
| Gestió Logística |
| Gestió i Màrqueting Empresarial |
| Enginyeria d'Organització |
| Enginyeria de/en Organització Industrial |
| Enginyeria en Organització Industrial i Logística |
| Enginyeria i Gestió Empresarial |
| Intel·ligència de Negocis / *Business Intelligence* |
| Intel·ligència de Negocis |
| Intel·ligència Empresarial i Anàlisi de Dades |
| Intel·ligència i Analítica de Negocis / BIA (PERFIL A/B en Excel Proposada Graus RUCT) |
| Logística Empresarial |
| Logística i Negocis Marítims |
| *Management and Technology* / Empresa i Tecnologia |
| *Màrqueting* |
| *Màrqueting* i Comercialització Internacional |
| *Màrqueting* i Comunicació |
| *Màrqueting* i Comunicació Comercial |
| *Màrqueting* i Comunicació Digital |
| *Màrqueting* i Comunicació Empresarial |
| *Màrqueting* i Comunitat Digitals |
| *Màrqueting* i Direcció Comercial |
| *Màrqueting* i Investigació de Mercats |
| *Màrqueting* i Investigació de Mercats (MIM) |
| *Màrqueting* i Gestió Comercial |
| Negocis Internacionals |
| Negocis Internacionals / *International Business* |
| Negocis Internacionals / *Bachelor in International Business* |
| Negocis i *Màrqueting* |
| Negocis i *Màrqueting* Internacionals |
| Transport i Logística |

**FALTA HISTÒRIA MUSICA**

**ANNEX III**

**DOCUMENTS QUE HAN D'ADJUNTAR-SE, AMB CARÀCTER OBLIGATORI,**

**JUNTAMENT AMB LA SOL·LICITUD TELEMÀTICA**

A. Autorització per a la consulta dels requisits específics de titulació i de formació pedagògica i didàctica o, en defecte d'això:

B. Declaració responsable del compliment d’aquests i presentació de la següent documentació:

1. Titulacions acadèmiques oficials expedides per òrgan competent o certificació acadèmica que acredite haver realitzat tots els estudis per a l'obtenció del títol. En aquells supòsits en què l'expedició del títol es trobe en tràmit, es podrà acreditar mitjançant la presentació de la certificació supletòria provisional, expedida per la universitat d’acord amb el que es preveu en el Reial decret 1002/2010, de 5 d'agost, amb una antiguitat màxima d'un any des de la data d'emissió de la certificació. En el cas que la data del títol o de la certificació provisional siga posterior al dia en què va expirar el termini de presentació de sol·licituds fixat en la convocatòria, haurà de fer-se constar la data de finalització dels estudis.

Si el títol al·legat s'haguera obtingut a l'estranger, s'haurà de presentar, a més de la còpia digital del títol amb la seua traducció realitzada per intèrpret jurat, la corresponent còpia digital d'homologació al títol, d'acord amb el *Reial decret 889/2022, de 18 d'octubre, en el Reial decret 967/2014, de 21 de novembre, o el certificat corresponent obtingut mitjançant el procediment equivalent regulat en normatives anteriors* o, en el seu cas, la còpia digital de la credencial de reconeixement professional prevista en la normativa comunitària per als ciutadans de la Unió Europea.

Respecte de les titulacions acadèmiques no universitàries, si no es presenta el títol oficial, podran acreditar-se les mateixes mitjançant certificació de l'autoritat educativa competent, en la qual haurà de constar necessàriament el número de registre, número de sèrie i data d'expedició i en el seu cas, indicació del llibre i el foli. En el supòsit de trobar-se en tràmit l'expedició del títol, podrà presentar-se certificat acadèmic de finalització d'estudis expedit per l'òrgan competent juntament amb el rebut d'abonament de les taxes corresponents.

2. Certificat o títol que acredite la possessió de la formació pedagògica i didàctica, conforme al que s'estableix en l'annex IV d'aquesta resolució.

3. Les persones aspirants que no posseïsquen la nacionalitat espanyola i siguen nacionals d'estats l'idioma oficial dels quals no siga el castellà acreditaran el coneixement del castellà mitjançant còpia digital del document que certifique els requisits exigits en l'apartat 1.2.c) – c.1 [*Acreditació d'idiomes oficials: Castellà*].

4. Valencià: certificacions oficials expedides o homologades per la Junta Qualificadora de Coneixements del Valencià. Únicament es valoraran els certificats provisionals mentre la Junta no haja expedit les corresponents certificacions definitives.

5. Documents acreditatius dels mèrits al·legats, segons el que es disposa en l'annex VI d'aquesta resolució.

6. Declaració jurada del compliment de la totalitat de requisits contemplats en aquesta convocatòria.

**ANNEX IV**

**FORMACIÓ PEDAGÒGICA I DIDÀCTICA**

Les persones aspirants hauran d'estar en possessió de la formació pedagògica i didàctica a què es refereix l'article 100.2 de la Llei orgànica 2/2006, de 3 de maig, d'Educació, modificada per la Llei orgànica 3/2020, de 29 de desembre, la qual acredita les persones que es troben en possessió del títol de Màster que habilita per a l'exercici de les professions de professor d'Educació Secundària Obligatòria, Batxillerat, Formació Professional i els ensenyaments d'idiomes, d'acord amb el que s'estableix a l'article 9 del Reial decret 1834/2008, de 8 de novembre.

La Resolució de 27 de novembre de 2018, de la Direcció General de Política Educativa, per la qual es concreta l'acreditació de la formació pedagògica i didàctica, estableix les condicions mitjançant les quals pot també acreditar-se la formació pedagògica i didàctica requerida.

En el cas que la titulació s'haja obtingut a l'estranger, s'haurà d'estar en possessió o bé de la corresponent homologació, la qual tindrà efectes des de la data en què siga concedida i siga expedida pel Ministeri competent en matèria d'educació la corresponent credencial, d’acord amb el que estableix el *Reial decret 889/2022, de 18 d'octubre, en el Reial decret 967/2014, de 21 de novembre, o el certificat corresponent obtingut mitjançant el procediment equivalent regulat en normatives anteriors*, o bé el reconeixement professional, a l'empara del que s'estableix en el Reial decret 1837/2008, de 8 de novembre, pel qual s'incorporen a l'ordenament jurídic espanyol la Directiva 2006/100/CE, del Consell, de 20 de novembre, que estableix el sistema comunitari de qualificacions professionals.

La certificació supletòria provisional tindrà una validesa d'un any des de la data d'emissió de la certificació, d’acord amb el que es preveu a l'article 14.2 del Reial decret 1002/2010, de 5 d'agost, sobre expedició de títols universitaris.

D’acord amb el que s'estableix en la disposició transitòria única del Reglament d'ingrés, accessos i adquisició de noves especialitats en els cossos docents, aprovat pel Reial decret 276/2007 de 23 de febrer, en tant no es regule per a cada ensenyament la formació pedagògica i didàctica establida en l'article 100.2 de la citada Llei orgànica, queda diferida, en aquesta convocatòria, l'exigència d'aquesta formació a les persones participants per a l'especialitat d'Història de la música del cos de professors de Música i Arts Escèniques.

**ANNEX V**

**MODEL DE SOL·LICITUD**

**ANNEX VI**

**BAREM DE MÈRITS**

| **BAREM DE MÈRITS** | **VALORACIÓ** | **DOCUMENTACIÓ ACREDITATIVA** |
| --- | --- | --- |
| **I. Haver aprovat en la mateixa especialitat en procediments selectius convocats per les següents normes: RD 850/93 (BOE núm. 155), RD 334/2004 (BOE núm. 51) i RD 276/2007 (BOE núm. 53). (Màxim 5,000 punts)** | | |
| **1.1 Procediments selectius convocats per RD 850/93**  Un exercici  Dos exercicis  Tres exercicis | 2,000 punts  3,000 punts  5,000 punts | Certificat on consten els exercicis aprovats en la convocatòria d'oposició.  (No serà necessari quan s'al·leguen exercicis de procediments selectius convocats per la Conselleria d'Educació, Cultura i Esport). |
| **1.2. Procediments selectius convocats per RD 334/2004**  Un exercici  Dos exercicis | 3,000 punts  5,000 punts |
| **1.3. Procediments selectius convocats per RD 276/2007**  **\*** *Sistema transitori* al qual es refereix la \*DT 17 de la EL 2/2006, de 3 de maig, d'Educació:  - Haver aprovat la prova  **\*** *Sistema ordinari*  - Una prova  - Dues proves | 5,000 punts  3,000 punts  5,000 punts |
| **II. Experiència docent en centres docents sostinguts amb fons públics en l'especialitat convocada. (Màxim 5,000 punts)** | | |
| 2.1 Serveis prestats en centres educatius sostinguts amb fons públics en el cos i l'especialitat als quals opta. | Per cada any: 1,000 punts  Per cada mes: 0,083 punts | Serveis prestats en un centre educatiu públic:  Còpia digital del full de serveis prestats en centres públics. (No serà necessari en serveis prestats en centres educatius públics de la Conselleria d'Educació, Cultura i Esport).  En defecte d'això, còpies digitals de les preses de possessió i cessament, on figuren l'especialitat i cos, de tots els períodes treballats, acompanyats de còpia digital de l'informe de vida laboral de la Tresoreria de la Seguretat Social.  Serveis prestats en la resta de centres sostinguts amb fons públics:  Còpia digital dels contractes de treball on figure l'especialitat i l'etapa educativa, de tots els períodes treballats, acompanyats de còpia digital de l'informe de vida laboral de la Tresoreria de la Seguretat Social. |
| **III. Experiència laboral no docent en l'àrea de coneixement i titulació. (Màxim 5,000 punts)** | | |
| 3.1. Experiència laboral en l'àrea de coneixement i titulació a la qual s'opta.  S'entendrà com a àrea de coneixement el treball realitzat directament relacionat amb l'especialitat convocada i, com a titulació, que la persona aspirant haja sigut contractada per la titulació exigida en les bases de la convocatòria. | Per cada any: 1,000 punts  Per cada mes: 0,083 punts | Personal treballador per compte d'altre:  Còpia digital dels contractes de treball de tots els períodes treballats, acompanyats de còpia digital de l'informe de vida laboral de la Tresoreria de la Seguretat Social.  Certificats d'empresa de les tasques realitzades.  Personal treballador per compte propi:  Còpia digital de l'informe de vida laboral de la Tresoreria de la Seguretat Social i còpia digital de l'alta de l'Impost d'activitats Econòmiques i de la baixa, en el seu cas, i còpia digital de la col·legiació en el cas que l'exercici de la professió el requerisca. |
| En el cas de produir-se empats en la puntuació, es resoldran d’acord a els criteris següents:  1r. Major puntuació en l'apartat I del barem.  2n. Major puntuació en l'apartat II del barem.  3r. Major puntuació en l'apartat III del barem.  4t. Ordre alfabètic del primer cognom del personal aspirant empatat, iniciant-se aquest ordre per la lletra resultant de l'últim sorteig que s'haguera celebrat per designar la lletra d'inici dels procediments selectius en l'àmbit de la Generalitat Valenciana.  Tots els documents digitals han de ser aportats, en el procediment telemàtic, juntament amb la sol·licitud, en el termini establit en aquesta convocatòria. Qualsevol documentació relativa a mèrits aportada per altres mitjans o fora de termini no serà tinguda en compte en la baremació.  No es computarà cap mèrit que no estiga inclòs en el barem de la convocatòria.  Les persones aspirants que són o hagen sigut personal docent de la Conselleria d'Educació, Cultura i Esport podran consultar les dades relatives als serveis prestats en centres públics a través de la plataforma OVIDOC a partir de la publicació de les llistes definitives de persones admeses. | | |

**ANNEX VII**

**AUTOBAREM**